Sivert Bratberg

Sivert Pålssønn Bratberg (født 1780, død 27. juni 1816) var lærer, gårdbruker og eidsvollsmann fra Solberg sogn i Beitstad i Nord-Trøndelag. 

Bratberg var i yngre år omgangsskolelærer i Solberg. Deretter var han bonde på gården Ner-Velle i hjembygda. I 1814 var han representant fra Nordre Trondhjems amt til Riksforsamlingen på Eidsvoll i 1814. Her tilhørte han antagelig selvstendighetspartiet.

Han døde på gården sin sommeren 1816, etter å ha blitt sparket av en hest. Et minnesmerke over ham og en annen eidsvollsmann, underoffiseren Daniel Larsen Schevig, ble reist på Solberg gamle kirkegård i 1914.

Referanser

Eksterne lenker 
 

Eidsvollsmenn
Norske bønder
Norske pedagoger
Norske omgangsskolelærere
Personer fra Steinkjer kommune
Beitstad